text:
- TIOTAL
- Fosgladh oifigeil Cuimhneachan Cogaidh Shrath Spè, 1921
- EXTERNAL ID
- PC_GM_ALBUM_61
- ÀITE
- Baile nan Granndach
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- DEIT
- 18 An t-Sultain 1921
- LINN
- 1920an
- NEACH-FIOSRACHAIDH
- Taigh-tasgaidh Bhaile nan Granndach
- AITHNEACHADH MAOINE
- 23179
- KEYWORDS
- cuimhneachan cogaidh
An Cogadh Mòr
Dealbh de dh'fhosgladh oifigeil Cuimhneachan Cogaidh Shrath Spè, a thogadh air 18 Sultain 1921. Thogadh e mar chomharrachadh air an fheadhainn à Srath Spè a shabaid agus a chailleadh sa Chogadh Mhòr
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Taigh-tasgaidh Baile nan Granndach


c: text/html

text:
- TIOTAL
- Seann Seada Dearg an Sgadain, Ulapul
- EXTERNAL ID
- ULLAPOOL_0010
- ÀITE
- Ulapul
- SGÌRE
- Loch Bhraoin
- SIORRACHD/PARRAIST
- ROS: Loch Bhraoin
- DEIT
- An Cèitean 2003
- LINN
- 2000an
- CRUTHADAIR
- Janine Donald
- NEACH-FIOSRACHAIDH
- Andrew Taylor
- AITHNEACHADH MAOINE
- 39988
- KEYWORDS
- turasachd
aiseagan
iasgach
Comann Iasgach Bhreatainn
Anns an togalach seo air Sràid Tràigh an Iar, Ulapul, tha oifis na turasachd agus oifis Chaledonian Mac a' Bhruthainn. Chaidh a thogail an toiseach sna làithean nuair a chaidh Ulapul a stèidheachadh le Comann Iasgach Bhreatainn (na 1780an), gus an sgadan a chaidh a ghlacadh an Loch Braoin a smocadh. Bha an sgadan air a smocadh neo air a shailleadh air sgàth nach robh dèigh no reòthadairean ann airson a chumail ùr. Uaireannan chithear pleideagan salainn air mullach a-staigh an rùim fhathast.
An toiseach bha am bail-iasgaich ùr ag obrachadh, ach ann an 1797 cha tàinig an sgadan a Loch Braoin. Thachair seo a-rithist iomadh uair gu na 1820an nuair dh'aithnicheadh gu robh pròiseact an iasgaich air fàilneachadh. Chaidh am baile a reic ann an 1847 air £5000.
An-diugh tha Ulapul a' tarraing luchd-turais 'nan ceudan. Bho 1973 's ann às an seo a tha aiseag-chàraichean Steòrnabhaigh a' falbh

robotstxt: allowed

filter: keep


text:
- TIOTAL
- Highland Connections with the Titanic, part 1 of 3
- EXTERNAL ID
- RMS_TITANIC_01
- DEIT
- 1912
- LINN
- 1910an
- AITHNEACHADH MAOINE
- 39001
- KEYWORDS
- ships
disasters
Tha ginealach an dèidh ginealach de dh'oileanaich rannsachadh ionadail Obar Dheathain air a bhith a' coimhead gun fheum airson an ceann pàipear-naidheachd teagmhach, a' dèanamh iomradh air mòr-thubaist an Titanic anns an do bhàsaich 1514 neach: 'Aberdeen man lost at sea'.
Ach, ann am People's Journal Obar Dheathain airson 20mh An Giblean 1912, 's e Seumas Friseal, smàladair/stocair, aon de na chaidh aithneachadh mar aon den 28 Albannach a bha air bòrd RMS Titanic. Tha clàran anns an Tasglann Nàiseanta a' toirt aois mar 30, agus gur ann an Inbhir Nis a rugadh e, ged a tha pàipear-naidheachd Obar Dheathain a' gabhail ris mar gum b' e fear dem muinntir fhèin a bh' ann. 'S e 'SCOTLAND'S ANXIETY. Aberdeen People on Board', an ceann-naidheachd a bh' ann.
Chaidh Seumas Friseal a ghluasad chun an Titanic bho shoitheach eile aig White Star, an Oceanic. Bha e pòsta le bean agus dà leanabh òg agus bha e a' fuireach ann an Southampton agus b' ann às an sin a sheòl an Titanic air a ciad turas-mara air 10mh An Giblean. B' e £6-0-0sg a phàigheadh mìosail mar smàladair no stocair; gheibheadh 'leading fireman' 10/- sa mhìos a bharrachd. Bha e air soighneadh air airson an Titanic air 6mh An Giblean.
Thug an Inverness Courier airson 12mh An Giblean 1912 cunntas air toraidhean Àireamh-sluaigh, a thàinig bho Àireamh-sluaigh 1911 agus air pòsadh Marcas Stafford, mac Diùc agus Bana-diùc Chataibh, aig Eaglais an Naomh Peadar, Ceàrnag Eaton, Belgravia ann an Lunnainn - 'a gathering both large and fashionable'. Gu ciallach, thagh iad mìos nam pòg a chur seachad air Caisteal Dhùn Robain agus chan ann ann an ceann a tuath Ameireagaidh.
Sa Chourier airson 16mhAn Giblean, bha iad air Goillspidh a ruighinn: 'Rejoicings in the North'. Chaidh stailc guail a rèiteachadh (a dh'adhbhraich gun do ghluais luchd-siubhail a bha air an cur troimhe-a- chèile chun an Titanic) agus ann an Tobair Mhoire, bha am bàta-smùide sàbhalaidh Tritan a' tòiseachadh ri ionmhas Spàinnteach a lorg. Bha Bile Riaghladh Dachaigh Èireannach eile a' dol tron Phàrlamaid agus an uair sin air duilleag 5:
LINER'S PERIL
TITANIC STRIKES AN ICEBERG AND SINKS
2358 LIVES IN DANGER
A CALL FOR HELP
Bha a' chiad chunntas so-aigneach - thug Comann nam Pàipear-naidheachd cunntas gun robh Mgr agus a' Bh-uas Phillips, à Faracombe, Godalming, air teileagram fhaighinn bho am mac: 'Making slowly for Halifax; practically unsinkable; don't worry.' (Cha do mhair e.) Bha an Titanic air Southampton fhàgail air a ciad turas-mara an Diciadain roimhe sin, 10mh An Giblean. Air a togail aig Harland & Wolff, Beul Feirste, bha cuideam 46,382 tunna innte agus chosg i còrr agus £1 millean airson a togail. Bhuail an t-soitheach ann am beinn-deighe letheach slighe air a turas gu New York, anmoch air oidhche 14mh An Giblean agus chaidh i fodha tràth air madainn a' 15mh, ann nas lugha na 3 uairean a thìde. Bha a' chiad figearan airson luchd-siubhail agus criutha mar a' leanas:
A' Chiad Clas 350
An Dàrna Clas 305
An Treas Clas 800
Criutha 903
Gu h-iomlan 2358
Aig deireadh a' chiad aithisg seo tha buidheann naidheachd Reuter's ag ràdh 'many lives were lost'.
Tha na figearan fìor airson luchd-siubhail agus criutha beagan eadar-dhealaichte:
A' Chiad Clas 325
An Dàrna Clas 285
An Treas Clas 706
Criutha 908
Gu h-iomlan 2224
Air a ciad turas-mara cha robh faisg uiread air na ghabhadh an t-soitheach air bòrd, le 1316 luchd-siubhail air bòrd an taca ri 2566 a dh'fhaodadh a bhith oirre. Tha grunnan eisimpleirean ann de dhaoine a' dol air bòrd Titanic aig a' mhionaid mu dheireadh, no ag atharrachadh am planaichean agus a' siubhal air soithichean eile, 's mar sin bha ùine ann mus tàinig àireamhan aontaichte a-mach, agus fiù 's aig an sin chaidh aideachadh nach b' urrainn dhaibh a dhol an urras gun robh iad uile gu lèir ceart. 'S e na tuairmsean as fheàrr gun do mhair 710 beò agus gun do bhàsaich 1514, agus bha 696 diubh sin nan criutha.


text:
- TIOTAL
- Cidhe Chaol Loch Aillse agus Taigh-òsta Loch Aillse
- EXTERNAL ID
- HCD00141_AT
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 2008
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Am Baile
- AITHNEACHADH MAOINE
- 11868
- KEYWORDS
- taighean-òsta
cidheachan
aiseagan
B'e na h-aiseagan a bha a' dol a Chaol Acainn anns an Eilean Sgiathanach agus a Ghleann Eilg a bha a' cleachdadh a' chidhe seo. Bha aiseag ann an Caol Loch Aillse bhon 17mh linn, ach cha b' ann gus an deach an rèile a leudachadh gu ruig a' Chaoil an 1897 a bha barrachd trafaig ga chleachdadh gu h-aithghearr. Leudaich taigh òsta an Stèisein, a tha an cùl an deilbh, thairis air na bliadhnaichean cuideachd, agus chaidh ainm atharrachadh gu Taigh Osta Loch Aillse. 'S ann leis a' chompanaidh rèile LMS - London Midland Scottish a bha an cidhe agus an rathad. Dh'fhaodadh gur ann don Eilean Sgiathanach a bha na caoraich a' dol.


text:
Loreena McKennitt
Tha Loreena McKennitt, C.M., (rugadh 17 an Gearran 1957) 'na seinneadair, clàrsair, agus neach-piàna Canèidianach.
Bidh i a' cluich ciùil le buaidh Ceilteach agus nuadh-linne a tha gu tric air choimeas ri Enya, ach air shuidheachadh barrachd anns a' cheòl dualchasach a' cleachdadh obraichean dhen t-seòrsa ris "A' Bhean-uasal na t-Sealaid" le Alfred Lord Tennyson agus "An Fear an Rathaid-Mòr" le Alfred Noyes cho deuchainnean ri ciallachadh.
Rugadh McKennitt ann am Morden, Manitoba de teàrnadh Eireannach dùthchasach agus Albannach ri pàrantan Seoc agus Irene McKennitt.
Ghluais McKennitt gu Ath na Sràide, Ontario ann an 1981, far a bheil i a' fuireach fhathast, agus dh'fhuasgail a ciad clàr-chiùil, Elemental (Bunabhasach), ann an 1985. Thòisich i a chruinneachadh aire chruinneil le fuaslaidhean a leanas a h-obair fèin-dèanta, 'gabhail a-staigh To Drive the Cold Winter Away (A Stiùireadh an Geamhradh Fuar Air Falbh) (1987), Parallel Dreams (Aislingean Air Ruith) (1989), The Visit (An Tadhal) (1991), The Mask and Mirror (An Sgàil is Sgàthan) (1994), A Winter Garden (Gàradh Gheamhraidh) (1995) agus The Book of Secrets (An Leabhar nan Rùnan) (1997). Tha h-uil' a h-obair air fhuasgladh fo a bileag fhèin, Quinlan Road (Rathad Chaoindealbháin).
'San Iuchar 2004, rinn Riaghladair Ceann-airm Adrienne Clarkson i ball an Òrduigh-Chanada, an t-urram as cliùitiche an t-sìobhaltaich sa' Chanada.
Bhuail bròn sa' bhliadhna 1998 nuair bhàth an suirgheach McKennitt, Ronald Rees agus dhà daoin' eile ann an sgiorradh-bàta. Bha i meathaichte gu domhainn leis a' bhròn, agus bhunaicheadh i an Maoin Cuimhneachan Cook-Rees sa' bhliadhna cheudna, agus dh'fhuasgaileadh i clàr-chiùil de dhà gnìomhaidhean ainmichte Live in Paris and Toronto (Sa' Pharis agus Toronto), far bha uile den toraidhean air thoirt tabhartas dham mhaoin. O chionn an uair sin gu Dùbhlachd 2004, chan eil McKennitt clàran-chiùil ùra air fhuasgladh 'gus tha i bho àm gu àm air ghnìomhadh.
Fadalach sa' bhliadhna 2004, tha na dòchasan a luchd-dealasach de tigh'nn am follais eile fad-air-iarradh air fhleòdradh nas àirde le cuirm-chiùil ainneamh air a' Bhun Yehudi Menuhin air Dùbhlachd 7mh, 2004, aig an Cirque Royal Bhrussels agus a bheil a' toirt fios air an làrach-lìn Quinlan Road timcheall dùsgadh-inntinn air stuth nuadh. Tha McKennitt a' bruidh'nn mu about research 'san Tuirc agus 'san Ghrèig, cho math ris an Siona 'gus Mongolia. Tha i a' bruidhinn gu h-àraid mun "obair sìor de togail an ath-chlàr".
Eòlas-clàran[deasaich | deasaich an tùs]
Clàran[deasaich | deasaich an tùs]
- Elemental (Bunabhasach)' (1985)
- To Drive the Cold Winter Away (A Stiùireadh an Geamhradh Fuar Air Falbh) (1987)
- Parallel Dreams (Aislingean Air Ruith) (1989)
- The Visit (An Tadhal) (1991)
- The Mask and Mirror (An Sgàil is Sgàthan) (1994)
- The Book of Secrets (An Leabhar nan Rùnan) (1997)
- Live in Paris and Toronto (Sa' Pharis agus Toronto) (1999)
Shorter recordings[deasaich | deasaich an tùs]
- Gàradh Gheamhraidh: Còig Òrain dhan Aimsir (1995)
- Anns an San Francisco (1995)
- Faclan agus Ceòl (1997)
Singles[deasaich | deasaich an tùs]
- "An dannsa nam Cleasaichean (I)" (1997)
- "An dannsa nan Cleasaichean (II)" (1997)
- "Marco Polo" (1998)


text:
- TIOTAL
- Blà Bheain às Na Torran, An t-Eilean Sgitheanach
- EXTERNAL ID
- QZP40_CARD_5466
- ÀITE
- Na Torran
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1960an; 1970an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 37104
- KEYWORDS
- sealladh-tìre
beinn
taigh
An Cuiltheann
Blà Bheinn
Na Torran
’S e ìomhaigh mòr-chòrdte de bhaile Nan Torran air ceann-tìre Srath na h-Àirde san Eilean Sgiathanach a tha seo, a’ coimeas nàdar thorrach a’ bhaile croitearachd le meal gharbh, dhràmadaig Bhlà Bheinn ann an cùl an deilbh. Suidhichte mu shia mile às An Àth Leathann, air an rathad singilte gu Ealaghol, tha Na Torran a’ faighinn buannachd bhon chlach-aoil Dhiùainis a tha san sgìre, a’ leigeil le craobhan agus pailteas lusan fàs gu lìonmhor. Tha am baile suidhichte air cladach an ear Loch Slapain a’ tha a’ cruthachadh eag bhiorach gu tuath tro na beanntan agus dhiubh sin ’s e Blà Bheinn as sònraichte. ’S i as fhaide gu deas de na beanntan taobh a-muigh A’ Chuiltheann, agus ’s i as àirde aig 928m (3,045tr). Air aon de na beanntan as ruigsinneach san Eilean Sgithanach, tha na seallaidhean bhon mhullach de phrìomh Dhruin A’ Chuilthinn mìorbhaileach.


text:
- TIOTAL
- Uidheamaichte airson Turas gu Tuath
- EXTERNAL ID
- KIGHF_ODA_64
- DEIT
- 7 Lùnastal 1822
- LINN
- 1820an
- CRUTHADAIR
- Charles Williams
- NEACH-FIOSRACHAIDH
- Taigh-tasgaidh Dualchas na Gàidhealtachd
- AITHNEACHADH MAOINE
- 19790
- KEYWORDS
- aoir
uidheamaichte
dealbhan èibhinn
gràbhalaidhean
Chaidh an dealbh èibhinn phoileataigeach seo le Teàrlach MacUilleim fhoillseachadh ann an Lunnainn air an t-7mh den Lùnastal 1822 le J MacIain à 98 Cheapside. Aig bonn an duilleig tha an ceann-sgrìobhaidh: Uidheamaichte airson Turas gu Tuath (Equipt for a Northern Visit) - 'Folly as it grows in years, the more extravagant appears'.
Tha an dealbh èibhinn a' dèanamh aoir air turas Sheòrais IV gu Dùn Eideann ann an 1822. Bha fèileadh air an Rìgh is air Àrd-bhàillidh Lunnainn, Sir Uilleam Curtis, a chithear an seo. Bha tartan toirmisgte an dèidh Blàr Chùil Lodair is b' e ceum cudromach a bh' anns an turas a chum a dhèanamh cothromach a-rithist.
'S e Sir Walter Scott, a sgrìobh sgeulachdan is bàrdachd a thog ùidh mhòr ann an eachdraidh is cultar na h-Alba, a chuir an turas air dòigh


text:
- TIOTAL
- Saighdearan Saor-thoileach Earra-ghàidheil 's Chataibh a' sgùradh clàir theantaichean
- EXTERNAL ID
- QZP27_2660
- ÀITE
- neo-aithnichte
- LINN
- 1890an; 1900an; 1910an
- CRUTHADAIR
- Charles & Dennis MacGrory
- NEACH-FIOSRACHAIDH
- Leabharlann Earra-ghàidheil is Bhòid agus Seirbheis Fiosrachaidh
- AITHNEACHADH MAOINE
- 30718
- KEYWORDS
- feachdan
an t-arm
campachadh
Saighdearan Saor-thoileach Earra-ghàidheil 's Chataibh
Saighdearan Saor-thoileach Earra-ghàidheil 's Chataibh a' sgùradh bhùird aig càmpa ann an Baile na h-Eaglaise ann an Siorrachd Inbhir Air no Cille Dhallaig ann an Ceann Tìre.
Bha Teàrlach agus Dennis MacRuaraidh le chèileri togail dheilbh, agus nam buill de na saighdearan saor-thoileach agus bha iad a' togail dheilbh de na tachartasan làitheil, mar campaichean agus a' glanadh nan gunnaichean.
Ann an 1860, chaidh dà bhuidheann saor-thoileach a stèideachadh le taic Comhairle a' Bhaile. Ghabh an Riaghaltas ris an dà chompanaidh anns an aon bhliadhna agus chaidh an ath-stèidheachadh mar Chompanaidh Ghunnaichean Earra-ghàidheil 's na Gaidhealtachd agus a' 1mh Gearastan Earra-ghàidheil 's Bhòid. Ann an 1881 thàinig Companaidh Ghunnaichean Earra-ghàidheil 's na Gaidhealtachd, gu bhith nan 5mh Earra-ghàidheil 's Chataibh.
Nuair a chaidh Arm na Tìre a chruthachadh ann an 1908, fhuair gach companaidh inbhe. B'e 5mh Earra-ghàidheil 's Chataibh.
A-nis an t- 8mh Batailean de Fheachd Tìre Earra-ghàidheil 's Chataibh. B'e a' 1mh Gearastan Earra-ghàidheil 's Bhòid an Argyll Mountain Battery
Faodar an dealbh seo a cheannach. Airson tuilleadh fiosrachaidh mu cheannach is prìsean, cuir post-d gu Argyll and Bute Library & Information Service


text:
- TIOTAL
- 5025 a' dol seachad air Caisteal Dhùn Creige
- EXTERNAL ID
- PC_HRS_STATIONS_001_435
- ÀITE
- Dùn Creige
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- CRUTHADAIR
- Famedram
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27159
- KEYWORDS
- Rèile na Gàidhealtachd
HR
rathaidean-iarainn
HRS
Tha an dealbh-camara seo a' sealltainn 5025 glèidhte a' dol seachad air làrach àrd-chabhsair Dhùn Creige anns an t-sealladh seo à heileacoptair de Chaisteal Dhùn Creige. Tha àrd-chabhsair Dhùn Creige dìreach air thoiseach air an einnsean-smùide.
Chaidh an t-einnsean-smùide, 'Black 5' a thogail leis an LMS (Lunnainn, Mheadhan-thìre agus Alba) ann an 1934. Chuir e seachad mòran de bheatha stèidhichte sa Ghàidhealtachd agus b' e 'Black 5s' na prìomh thrèanaichean seirbheis gu Caol Loch Aillse ann an làithean LMS agus Rèile Bhreatainn an dèidh seo.
Tha 5025 air a ghleidheadh le Rèile Srath Spè suidhichte san Aghaidh Mhòir, far am faicear e fhathast. Tha e a' tighinn a-mach an-dràsta 's a-rithist air a' phrìomh loidhne a tharraing 'steam specials', mar a th' anns an dealbh-chamara seo


text:
Aimearaga-Laideannach
Tha Aimearaga-Laideannach (América Latina) a' ciallachadh na àiteachan sna h-Aimearagan far a bheil Spàinntis neo Portagailis gam bruidhinn. Gu cumanta, tha na dùthchanan seo ann an Aimearaga a Deas, agus Aimearaga Mheadhanach, bho ceann-a-tuath Meagsago gu Patagonia.
Dùthchannan ann an Aimearaga-Laideannach[deasaich | deasaich an tùs]
Chan e roinn cruinne-eòlaisail a th'ann an Aimearaga-Laideannach, ach sgìrean cultarail-poiliteagach. Le sin, tha e air sgaoileadh tro Aimearaga a Deas, Aimearaga Mheadhanach, Aimearaga a Tuath agus air feadh na Mara Chairibianach. A bharrachd air sin, bha spàinntis ga bhruidhinn ann an cuid dhe na stàitean ann an àird an iar agus mu dheas anns na Stàitean Aonaichte gu ruige an 19mh linn.


text:
SPEAKING OUR LANGUAGE
Speaking Our Language is a television series which transmitted for the first time in 1993. It is currently broadcast on BBC ALBA and a substantial part of all four of the original series has been edited and included at LearnGaelic. So if you are learning Gaelic, access video clips suitable to your level of ability here. Chaidh an sreath telebhisein Speaking Our Language a chraoladh airson a’ chiad uair ann an 1993. Tha e ga chraoladh an-dràsta air BBC ALBA agus gheibhear cuid mhath de na ceithir sreathan tùsail aig LearnGaelic. Mar sin, ma bhios tu ag ionnsachadh na Gàidhlig, gheibhear criomagan bhideo an seo a bhios a’ freagradh an ìre chànain agad fhèin.
Neach-tòiseachaidh (1-18) Beginner (1-18)
If you are a complete beginner episodes 1-18 will take you (step-by-step) into conversational Gaelic and introduce you to the basic language skills you will need to speak Gaelic. Ma tha thu aig fìor thoiseach tòiseachaidh, bheir prògraman 1-18 a-steach thu do chòmhraidhean Gàidhlig far am faigh thu bun ionnsachadh ann an sgilean labhairt a’ chànain.
Eadar-mheadhanach (19-36) Intermediate (19-36)
Build on your new skills here in series 2 of Speaking Our Language and continue to lay the foundation for communicating and expressing yourself in Gaelic. San dàrna sreath an seo, leasaich do chuid sgilean ùra agus cùm ort a’ suidheachadh stèidh airson a bhith a’ conaltradh ’s a’ cur do bheachdan fhèin an cèill tron Ghàidhlig.
Eadar-mheadhanach (37-54) Intermediate (37-54)
Series 3 allows you to progress beyond the foundational stage by broadening your vocabulary and deepening your understanding of Gaelic grammar, whilst offering a range of topics that will encourage you to develop your fluency. Tha Sreath 3 gad thoirt seachad air an ìre bhunasach le bhith a’ cur ris an stòras fhaclan a th’ agad agus a’ meudachadh do chuid eòlais air gràmar na Gàidhlig. Gheibhear caochladh chuspairean a mhisnicheas thu gus do chuid fileantachd a leasachadh.
Adhartach (55-72) Advanced (55-72)
Designed for the advanced learner, these episodes will consolidate what you have learned so far and take you through the more complex parts of the Gaelic language to expand your knowledge and enhance your confidence. Air an cur air dòigh don ionnsaiche adhartach, bidh na prògraman seo a’ daingneachadh na tha thu air ionnsachadh gu ruige seo, gad thoirt tro earrannan nas toinnte den chànan. Leudaichear do chuid eòlais agus bheirear piseach air do chuid misneachd.


text:
- TIOTAL
- Crois Orasaigh (aghaidh an iar)
- EXTERNAL ID
- GB1796_859_20_0907
- ÀITE
- Manachainn Orasaigh
- SGÌRE
- Diùra agus Colbhasa
- SIORRACHD/PARRAIST
- EARRA-GHÀIDHEAL: Colbhasa 's Orasa
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10801
- KEYWORDS
- Gàidhealtachd agus Eileanan
eachdraidh shòisealta
altairean
Augustanaich
dealbh camara
manachainnean
Tighearnas na Eilean
snaigheadh
Tha Crois Orasaigh, crois le ceann crainn, bho dheireadh an 15mh linn no tòiseach an 16mh linn, ann an àrainn manachainn Orasaigh. Chaidh a thogail airson Colinus no Maolchalum MacDhubhaich, Tighearna Cholbhasa agus ceann cinnidh Clann Dhubhaich aig deireadh an 15mh linn. Chaidh manachainn nan Augustanach a stèidheachadh san 14mh linn le taic bho Iain Ì, Tighearna nan Eilean. Bhiodh leacan uaighe agus croisean le pàtranan iom-fhillte air an snaigheadh ann an Orasaigh suas ri tòiseach an t-siathamh linn deug.
Tha Crois Orasaigh air aon den fheadhainn as fheàrr 's a mhair air Gàidhealtachd an Iar na h-Alba. Tha pàtran le ochd duilleagan snaidhte air a' cheann air aghaidh an ear na croise (a tha ri faicinn san dealbh seo) agus tha gaisean fillte agus sàganan air a' chrann. Tha ainm an t-snaidheadair, Mael-Sechlainn O Cuinn, snaidhte ann an Laideann ann am bun-chlach na croise.
Rugadh Mary Ethel Muir Donaldson ann an 1876 agus thàinig i don Ghàidhealtachd mu 1908. Rinn i tòrr siubhail ann an ceann a tuath agus air taobh siar na Gàidhealtachd a' sgrìobhadh agus a' togail dhealbhan. Eadar 1912 agus 1949, sgrìobh Miss Donaldson iomadh leabhar mu eachdraidh shòisealta agus mu chleachdaidhean na Gàidhealtachd. 'S e 'Wanderings in the Western Highlands and Islands' agus 'Further Wanderings - Mainly in Argyll' as ainmeile agus tha dealbhan annta a thog i fhèin. Chaochail i ann an dachaidh-cùraim ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Pàrtaidh Libearalach Choloimbia
Chaidh am Pàrtaidh Libearalach Choloimbia (Spàinntis: Partido Liberal Colombiano) a stèidheachadh ann an 1848. ‘S e fear dhen dà phàrtaidh traidiseanta na dùthcha a th’ ann a’ bhuidheann sin.Thug na beachdan aig an t-Seanalair Francisco de Paula Santander buidh mhòr air a' phàrtaidh aig toiseach tòiseachaidh.
Thathar ag ràdh gur e pàrtaidh meadhanach/làmh dheas, gu math sòisealach deamocratach a th' ann. Tha mòr-chuid aige anns a' Chòmhdhail. A bharrachd air sin ‘s e fear dhen dà phàrtaidh dùbhlanach an aghaidh an Riaghaltais aig a’ cheann-suidhe Álvaro Uribe Vélez a th' ann.
Susbaint
Eachdraidh[deasaich | deasaich an tùs]
Thathar ag ràdh gun do deach am pàrtaidh a stèidheachadh air 16 an t-Iuchar 1848 nuair a mhol am fear-aithris Ezequiel Rojas prògram poileataigeach air an tug e Pàrtaidh Libearalach. Chleachd an t-Seanailear José Hilario López an t-ainm seo anns an iomairt aige airson a’ chinneas. ‘S e pàrtaidh adhartach agus ana-eaglaiseil a bh' ann dìreach bho thoisich-tòisichidh co-dhiù: Tha na Libearalaich air a bhith airson malairt fosgailte a bhrosnachadh agus taic a thoirt dha na luchd-cheàirde bho thùs. Bha am pàrtaidh an sàs ann an iomadach cogadh sìobhalta an aghaidh a’ phàrtaidh Tòraidh rè an 19mh linn (Cogadh na Mìle Làithean, mar eisimpleir). A bharrachd air sin, bha cogadh sìobhalta am broinn a’ phàrtaidh cuideachd, eadar na Libearalaich meadhanach agus na Libearalaich raidigeach).
‘S e dìreach am Pàrtaidh Libearalach a bha os cionn Riaghaltas na dùthcha gun eadar 1849 gu ruige 1886, àm ris an canar Àirde nan Raidigeach (Spàinntis: olimpo radical), leis gun do leasaich iad stàit uabhasach ana-chràbhach poballach, is gu math feadarail agus bhrosnaich iad adhartasan anns an fhoghlam poblach. ‘S e Tomás Cipriano de Mosquera agus Manuel Murillo Toro na cinn-suidhe nas ainmeile a bh' ann: is an dithis ceannardan na buidhnean meadhanach agus raidigeach a’ phàrtaidh. Chaill na raidigich an cuid neart nuair a leig Mosquera a dreuchd ann an 1872.
Àirde nan Tòraidh[deasaich | deasaich an tùs]
Nochd buidheann ana-raidigeach am broinn a’ phàrtaidh aig toiseach-tòisichidh na 1880an, is chuir iad taic dha na Libearalaich meadhanach agus dhan Phàrtaidh Tòraidh, gus na raidigich a chur a-mach às an Riaghaltas. Shabaid na Libearalaich raidigeach airson feadaraileas na Stàitean Aonaichte Choloimbia anns a’ chogadh sìobhalta dhe 1885, le co-bhann nan Tòraidh is nan Libearalach eile airson meadhanachadh an riaghaltais, is iad fon sheann chathach libearalach Rafael Núñez. Bhuannaich an co-bhann sin dheireadh thall, is chuir iad Bun-Reachd ùr air bhog ann an 1886. Chaidh iad a leis a’ Phàrtaidh Tòraidh an ceann greiseag. Chaill na Libearalaich Cogadh na Mìle Làithean eadar (1899 agus 1902).
Chumadh na Libearalaich an suidheachadh làidir anns a’ Chòmhdhail fad iomadh bhliadhna, ach cha robh ach aon cheann-suidhe ùr aca gu ruige 1930. Bha an t-Seanalair Rafael Uribe Uribe, inntleachdail agus saighdear a chaidh a mharbhadh ann an 1914 os cionn a ‘ Phàrtaidh rè na bliadhnaichean sin nuair a bha iad na bheagchuid. An dèidh sin stiùireadh an t-Seanalair Benjamín Herrera iad, gus a bhàsaich e fhèin ann an 1928. Bha am Pàrtaidh iomadh thurais an sàs ann an Riaghaltasan Nàiseanta le ministear no dithis aca anns a’ chaibineit.
20mh Linn[deasaich | deasaich an tùs]
Leis an fhear-gnothaich is neach-aithris Alfonso López Pumarejo gan stiùireadh b’ urrainn dha na Libearalaich an gnothach a dhèanamh air na Tòraidh airson Enrique Olaya Herrera a chur dhan cheannas ann an 1930. Chumadh iad an Ceannas an greim rè 16 bliadhna le mòr-chuid aca anns a’ Chòmhdhail gu ruige 1946 fo López Pumarejo, Eduardo Santos agus Alberto Lleras Camargo cuideachd. ‘S e Dàrna Poblachd nan Libearalach (Spàinntis: Segunda República Liberal) ris an canar an àm sin, nuair a bha adhartasan sòisealta a mòra ann, gu h-àraidh fo López Pumarejo.
B’ urrainn dhan Thòraidh Mariano Ospina Pérez mhòr-chuid anns a’ Chòmhdhail fhaighinn ann an 1946 leis gu robh na Libearalaich gan sgaradh eadar Jorge Eliecer Gaitán agus Gabriel Turbay. A bharrachd air sin, dhiùlt na Libearalaich pàirt a ghabhail anns na taghaidhean ann an 1950 (le Darío Echandía Olaya os an cionn) an dèidh gun do deach Gaitán a mharbhadh ann an 1948 is air sàilleibh nach robh tèarainteachd ann dhuibhse.
Nochd sgaraidhean am broinn a’ phàrtaidh Libearalaich eadar am fheadhainn a bha airson neo an aghaidh an deachdaire Gustavo Rojas Pinilla a chuir Laureano Gómez Castro a-mach às an Riaghaltas ann an 1953. Chaidh iad uile gu lèir ri taobh na luchd-dùbhlain an ceann greiseag, nuair a mhothaich dìreach cho deachdaireach ‘s a bha an Riaghaltas aige. Mar sin, dh’aonaich iad còmhla ris a’ Phàrtaidh Tòraidh ann an 1957, is chuir iad A’ Bhuidheann Nàiseanta Choloimbia air dòigh airson Rojas Pinilla a chur a-mach às an Riaghaltas. Le sin chuir iad an còmhstri eachdraidheil eatorra ris an cùlaibh is chompàirtich iad an cumhachd rè 16 bliadhna, gu ruige 1974.
Nochd triùir ceannardan cudromach a’ phàrtaidh an dèidh na Bhuidhne Nàiseanta Choloimbia is iad airson an ceannas fhaighinn: Carlos Lleras Restrepo, Julio César Turbay agus Alfonso López Michelsen. Bha gach fear dhuibh os cionn na trì buidhnean làidir am broinn a’ phàrtaidh. ‘S e am pàrtaidh na bu treasa anns a’ Chòmhdhail gu ruige 2002 a bh’ann na Libearalaich is iad na bu chudromaiche na an Pàrtaidh Tòraidh co-dhiù. A bharrachd air sin, ’s e Libearalaich a bh’ann còignear dhe seachdnar cinn-suidhe na dùthcha bho an àm sin gus an latha an-diugh: Alfonso López Michelsen, Julio César Turbay, Virgilio Barco, César Gaviria agus Ernesto Samper. Chaidh an dithis cheann-suidhe Tòraidh Belisario Betancur agus Andrés Pastrana a thaghadh le taic bho cho-bhann còmhla ris na Libearalaich.
‘S e seann libearalach a leig am pàrtaidh a th’ann an ceann-suidhe a-nis, Álvaro Uribe Vélez, ga thaghadh ann an 2002 agus an uair sin ann an 2006 a-rithist. Thoir luchd-poileataics le freumhan libearalach làn taic dhàsan, is iad ri chèile ann am Pàrtaidh Sòisealta na Aonaidh Nàiseanta Choloimbia, neo Uribistas. ‘S e Horacio Serpa a bh’ann an tagraiche nan Libearalach na aghaidh anns na taghaidhean ann an 1998, 2002 agus 2006. Thathar ag ràdh gur esan a tha as coireach an droch ìomhaigh aig a’ phàrtaidh an latha an-diugh, gu h-àraidh air sgàth masladh ris an canar Proceso 8.000. Rinn sin cron air cliù an Riaghaltais aig Ernesto Samper. Le sin, cha do rinn esan an gnothach an aghaidh Andrés Pastrana anns an darna thurais ann an 1998. Bha am pàrtaidh ann an droch stàite agus chaill iad an aghaidh Álvaro Uribe Vélez ann an 2002 agus a-rithist ann an 2006.
Fhuair am Pàrtaidh Libearalach ballrachd dhan Bhuidheann Sòisealach Eadar-nàiseanta ann an 1999, an dèidh pròiseas fada a thoisich iad fo Alfonso López Michelsen ann an 1982. Thug iad an ceum sin airson na beachdan sòisealach deamocratach aca bho àm Rafael Uribe Uribe a leasachadh. Tha pròiseas dhe deamocratachadh air a bhith ann taobh a-staigh a’ phàrtaidh bho 2001.
An latha an-diugh[deasaich | deasaich an tùs]
‘S e am pàrtaidh na bu motha anns a’ Chòmhdhail eadar 1931 agus 2006 a bh’ann, ach tha e air a’ mhòr-chuid aige a chall le nochdadh buidhnean poilteatageach ùra. Fhuair e 38 dhe 166 àiteachan anns a’ Phàrlamaid agus 18 àiteachan dhe 102 anns an t-Seanaidh aig na taghaidhean ann am Màrt 2006.
Thòisich an ceann-suidhe làithreach, Álvaro Uribe, a bheatha poileatageach anns a’ Phàrtaidh Libearalach, ged a’ bheil e air a bhith nas soirbheachaile le pàrtaidh neo-eisimealach eile, is na Libearalaich na aghaidh bho an robh e ga thaghadh ann an 2002. Chruthaich sin droch staing am broinn a’ phàrtaidh eadar na “daoine oifigeil” agus na “daoine airson Uribe". A dh’aindeoin an iomairt gus a' bhuidheann a thoirt ri chèile, tha a’ mhòr-chuid sòisealta deamocratach fhathast na aghaidh air sgàth na polasaidhean nua-libearalach agus daobhaidh aig Uribe.
Tha a' mhòr-chuid dhe na seann Libearalaich, a-nis daoine aig Uribe, fo bhratach dà bhuidheann ùra: Atharrachadh Raidigeach (Spàinntis: Cambio Radical) agus Pàrtaidh na h-Aonaidh Nàiseanta (Spàinntis: Partido de Unidad Nacional). Thagh am pàrtaidh an seann cheannard César Gaviria mar riochdaire nàiseanta ann an 2005 airson atharraidhean a dhèanamh ro na taghaidhean ann an 2006. Chaidh Horacio Serpa a thaghadh mar thagraiche airson an treas turas, ach bhuannaich Álvaro Uribe Vélez.
Thug taghaidhean am broinn a’ phàrtaidh air 25mh am Màrt 2007 gus buill oifisean roinneil a’ pàrtaidh agus riochdairean dhan Treas Còmhdhail Nàiseanta nan Libearalach (Spàinntis: Tercer Congreso Nacional Liberal) a lorg. Ghabh an còmhdhail sin àite ann am Medellín aig deireadh a’ Ghiblean 2007. Leis a bharrachd air 1,270,000 bhòtaichean, b’ urrainn dhan phàrtaidh ga neartachadh fhèin, is sin an taghadh na bu mhotha am broinn pàrtaidh poiliteageach air choireigin a bh’ann a-riamh ann an Coloimbia.
Chaill am pàrtaidh mòran taic na luchd-bhòtaidh aig na taghaidhean roinneil air 27mh an Dàmhair 2007, is cha d’fhuair iad ach 6 riaghaltasan roinneil (Córdoba, Putumayo, Atlántico, Cundinamarca, Santander agus Caldas) dhe 32 air feadh na dùthcha, 7 bailtean dhe na 32 bailtean mòra agus dìreach 200 bailtean beaga dhe mìle gu lèir. Tha am pàrtaidh air mion-sgrùdadh a dhèanamh a dèidh na chaill iad.
Tha am Pàrtaidh Libearalach a-nis ag amas air a shuidheachadh taobh am prògraim smaoineasach agus an chuid chuilbheartan airson soirbheachas fhaighinn ann an taghaidhean a’ Phàrlamaid is a’ Chinneas ann an 2010. A bharrachd air sin, thathar a’ deasbad, aig gach ìre a’ Phàrtaidh, air ainmean tagraichean a’ Chinneas: an t-sean Cheann-suidhe César Gaviria, an t-Seanadair Piedad Córdoba, an t-seann mhinistear agus seanadair Rafael Pardo, na seann seanadairean Iván Marulanda Gómez agus Rodrigo Rivera Salazar, an t-Seanadair Cecilia López Montaño, an seann Ministear a’ Cheartais Alfonso Gómez Méndez agus Aníbal Gaviria Correa, sean Riaghladair air Antioquia. Fhuair a' Phàrtaidh dìreach 17 seataichean anns an t-Seanadh anns an taghaidhean ann an 2010.[1]
Institiùd Smaoineachadh nan Libearalach[deasaich | deasaich an tùs]
‘Se ionaid foghlam beachd-smuainealach a’ Phàrtaidh a th’ anns an Institiùd Smaoineachadh nan Libearalach (Spàinntis: Instituto del Pensamiento Liberal). Chaidh an Institiùd seo a dh’ainmeachadh cridhe sgoilearachd a’ phàrtaidh an dèidh co-labhairt nan Libearalch ann an 2001, ged an robh buidheann eile dhen aon sheòrsa ann o shean.
Daoine Òga[deasaich | deasaich an tùs]
Tha iomadach daoine òga a’ phàrtaidh air a bhith am broinn Buidheann Nàiseanta nan Libearalach Òg (Spàinntis: Organización Nacional de Juventudes Liberales) bho atharrachadh riaghailtean a’ phàrtaidh ann an 2002; Tha àireamhan nan òganach aig a h-uile ìre anns a’ phàrtaidh aig 10% an latha an-diugh.
Iomraidhean[deasaich | deasaich an tùs]
Ceanglaichean A-mach[deasaich | deasaich an tùs]
- Làrach-Lìn oifigeil a' Phàrtaidh Libearalaich (Spàinntis)
- Buidheann Nàiseanta nan Libearalach Òg (Spàinntis)


text:
Monday, 10 November 2008
Òraid Ghòrdain Brown a nochd.
Blog sa Ghàidhlig, airson a'chraic
Bheir Gòrdon Brown òraid seachad aig dinneir mhòr Mèar Lunnain a-nochd. Mar 's trice aig an òraid seo 's ann air polasaidh chèin 's àbhaist dha'n Phrìomhaire bruidhinn ach am bliadhna tha dùil gum bidh aire Ghòrdain Brown air an eaconomaidh cuideachd.
S ann coimhead air adhart ris an deireadh-sheachdain a bhios e nuair a tha fichead dùthaich a' coinneachadh ann a Washington airson riaghailtean ùra a stèidheachadh airson margaidhean airgid eadar-nàiseanta agus mar a dhèiligeas a'choimhearsnachd eadar-nàiseanta, tron an IMF, ris an t-seòrsa crathaidh air an eaconomaidh a thachair le staing a'chreideis.
Tha an saoghal aic crois-rathaid - le ceann-suidhe ùr deiseil airson an Taigh Ghil, an eaconomaidh eadar-nàiseanta a'crìonadh gu mòr, agus na margaidhean airgid air fàilligeadh. Tha Mgr Brown air a bhith cantainn airson bliadhnaichean gu feum òrdugh ùr a stèidheachadh - fear a tha a-nis cothromach. Uill, seo an cothrom mòr aige.
Chan eil an òraid slàn againn fhathast is chan eil mi cinnteach am bi e a'bruidhinn mu dheidhinn feachdan Breatannach thall thairis, 's gu sònraichte cuin a bhios saighdearan a' fàgail Irac.
Tha fios againn gu bheil na saighdearan a'tighinn a-mach à Irac co-dhiù ach tha an riaghaltas a-nis fo ìmpidh gun na saighdeanran sin a chur a-null a dh'Afghanistan ann an cabhag.
Tha ceannard Feachdan Bhreatainn, Sir Jock Stirrup, a'cantainn gun diùlt e saighdearan Breatainn a ghlusaid mar sin, 's iad sgìth as dè còig bliadhna do chogadh.
Tha Sir Jock a'coimhead a-rithis ri na feachdan eile aig NATO airson am beàrn sin anm an Afghanistan a lìonadh. Agus shaoilsinn gur e sin a bhios Gòrdon Brown a'coimhnead ris cuideachd.
Bho chaidh Barrack Obama ainmeachadh mar an ath Cheann-suidhe air Ameireagaidh tha Mgr Brown air cothrom fhaicinn airson poileasaidh chein Bhreatainn agus an cairdeas eadar an dà dhùthaich a neartachadh.
A-rèir Mgr Brown 's ann a cheangaileas poileasaidhean Mgr Obama ris an fheallsanachd phoileataigeach aige fhèin - gum feum òrdugh ùr eadar-nàiseanta a bhith ann far a bheil na margaidhean ag obair airson sochair a'mhòr-chuid, le riaghailtean a bheir cead do riaghlteasan làmh a bhith aca ann an gnothaichean airson daoine àbhaisteach a dhìon.
Tha fathannan anm mu ghearradh ann an cìsean cuideachd agus 's ma dh'fhaoidte gum faigh sinn iomradh beag air an sin agus san òraid, priobadh na sùla, air sgàth agus gu bheil rèis ann a-nis eadar na Tòraidhean agus an Riaghaltas airson na planaichean aca airson cìsean a ghearradh fhoillseachadh.
A-màireach, bidh Seòras Osborne a'mìneachadh mar a ghearradh na Tòraidhean cosgaisean An Àrachais Nàiseanta (National Insurance) airson duine a chumail ann an obair fhad 's a tha an eaconomaidh a'crìonadh.
Tha na Làbaraich cuideachd a'coimhead ri cìsean a ghearradh, sin a'ciallachadh barrachd iasadachd, ach 's ma dh'fhaoidte buannachd sna cunntasan-bheachd. Tha iad sin fhathast a'cur nan Tòraidhean trì puing deug air thoiseach air na Làbaraich.
Taing do Eilidh Dhubh
Bheir Gòrdon Brown òraid seachad aig dinneir mhòr Mèar Lunnain a-nochd. Mar 's trice aig an òraid seo 's ann air polasaidh chèin 's àbhaist dha'n Phrìomhaire bruidhinn ach am bliadhna tha dùil gum bidh aire Ghòrdain Brown air an eaconomaidh cuideachd.
S ann coimhead air adhart ris an deireadh-sheachdain a bhios e nuair a tha fichead dùthaich a' coinneachadh ann a Washington airson riaghailtean ùra a stèidheachadh airson margaidhean airgid eadar-nàiseanta agus mar a dhèiligeas a'choimhearsnachd eadar-nàiseanta, tron an IMF, ris an t-seòrsa crathaidh air an eaconomaidh a thachair le staing a'chreideis.
Tha an saoghal aic crois-rathaid - le ceann-suidhe ùr deiseil airson an Taigh Ghil, an eaconomaidh eadar-nàiseanta a'crìonadh gu mòr, agus na margaidhean airgid air fàilligeadh. Tha Mgr Brown air a bhith cantainn airson bliadhnaichean gu feum òrdugh ùr a stèidheachadh - fear a tha a-nis cothromach. Uill, seo an cothrom mòr aige.
Chan eil an òraid slàn againn fhathast is chan eil mi cinnteach am bi e a'bruidhinn mu dheidhinn feachdan Breatannach thall thairis, 's gu sònraichte cuin a bhios saighdearan a' fàgail Irac.
Tha fios againn gu bheil na saighdearan a'tighinn a-mach à Irac co-dhiù ach tha an riaghaltas a-nis fo ìmpidh gun na saighdeanran sin a chur a-null a dh'Afghanistan ann an cabhag.
Tha ceannard Feachdan Bhreatainn, Sir Jock Stirrup, a'cantainn gun diùlt e saighdearan Breatainn a ghlusaid mar sin, 's iad sgìth as dè còig bliadhna do chogadh.
Tha Sir Jock a'coimhead a-rithis ri na feachdan eile aig NATO airson am beàrn sin anm an Afghanistan a lìonadh. Agus shaoilsinn gur e sin a bhios Gòrdon Brown a'coimhnead ris cuideachd.
Bho chaidh Barrack Obama ainmeachadh mar an ath Cheann-suidhe air Ameireagaidh tha Mgr Brown air cothrom fhaicinn airson poileasaidh chein Bhreatainn agus an cairdeas eadar an dà dhùthaich a neartachadh.
A-rèir Mgr Brown 's ann a cheangaileas poileasaidhean Mgr Obama ris an fheallsanachd phoileataigeach aige fhèin - gum feum òrdugh ùr eadar-nàiseanta a bhith ann far a bheil na margaidhean ag obair airson sochair a'mhòr-chuid, le riaghailtean a bheir cead do riaghlteasan làmh a bhith aca ann an gnothaichean airson daoine àbhaisteach a dhìon.
Tha fathannan anm mu ghearradh ann an cìsean cuideachd agus 's ma dh'fhaoidte gum faigh sinn iomradh beag air an sin agus san òraid, priobadh na sùla, air sgàth agus gu bheil rèis ann a-nis eadar na Tòraidhean agus an Riaghaltas airson na planaichean aca airson cìsean a ghearradh fhoillseachadh.
A-màireach, bidh Seòras Osborne a'mìneachadh mar a ghearradh na Tòraidhean cosgaisean An Àrachais Nàiseanta (National Insurance) airson duine a chumail ann an obair fhad 's a tha an eaconomaidh a'crìonadh.
Tha na Làbaraich cuideachd a'coimhead ri cìsean a ghearradh, sin a'ciallachadh barrachd iasadachd, ach 's ma dh'fhaoidte buannachd sna cunntasan-bheachd. Tha iad sin fhathast a'cur nan Tòraidhean trì puing deug air thoiseach air na Làbaraich.
Taing do Eilidh Dhubh
Posted by Whitehall 1212 at Monday, November 10, 2008
Subscribe to: Post Comments (Atom)


text:
Na Slàbhaich
'S e còmhlan de nàiseantan Ind-Eòrpach a tha anns na Slàbhaich, agus Cànanan Slàbhach anns na cànanan aca. Thathar a' smaoineachadh gu bheil iad bho thùs à Roinn Eòrpa an Ear, agus anns an 6mh linn, sgaoil iad air feadh na codach mòr den Roinn Eòrpa an Ear (le Roinn Eòrpa Meadhanach an Ear san àireamh) agus na Balcain. Na b' fhadalaiche, chaidh iad cuideachd gu Siberia, Àisia Mheadhan, agus an dèidh sin, chaidh mòran dhiubh air imrich a dh'àiteachan eile, anns an Roinn Èorpa agus thar nan cuanan.
Roinnear iad gu trì buidhnean:


text:
- TIOTAL
- Boireannach agus cat, Fionnphort
- EXTERNAL ID
- QZP99_94130_07_06
- ÀITE
- Fionnphort
- SGÌRE
- Muile
- SIORRACHD/PARRAIST
- ARGYLL: Kilfinchen and Kilvickeon
- NEACH-FIOSRACHAIDH
- Leabharlann na h-Alba, Leabharlann Mheadhan Dhùn Èideann
- AITHNEACHADH MAOINE
- 38705
- KEYWORDS
- cait
taighean
boireannaich
Boireannach agus a cat taobh a-muigh an taighe ann am Fionnphort. Tha Fionnphort aig ceann an Rois Mhuilich agus tha e na phort-aiseig airson Stafa agus Eilean Ì. Tha an t-ainm a' tighinn bhon t-seann Ghàidhlig - fionn phort (am port geal)
Faodar an dealbh seo a cheannach. Airson tuilleadh fiosrachaidh mu cheannach is mu phrìsean cuir post-d gu:
Edinburgh Central Library


text:
Am plana leasachaidh air feadh na Gàidhealtachd ga dhubh-chàineadh ann an Inbhir Narann.
Ma dh’fhaoidte chan e ann an Inbhir Narann a-mhàin a tha am plana seo ag adhbharachadh deasbaid teth ach faodar a ràdh chan e deagh chàirdeas san fharsaingeachd a bha eadar muinntir an àite agus a’ chomhairle sa chiad dol a-mach. Gheibhear mòran a tha faicinn na comhairle mar nàmhaid, nàmhaid a tha a’ dèanamh sgrios air goireasan agus dearbh-aithne a’ bhaile againn agus nàmhaid a tha làidir den bheachd chan eil ann an Inbhir Narann ach iomall-baile Inbhir Nis.
Ma thèid am plana seo air adhart mar a tha e an-dràsta bhiodh sluagh Inbhir Narann a’ dol am meud 80% bho seo a-mach gu 2031. A-nis chan eil luchd togail-fianais a’ tuigsinn ciamar ‘s urrainn dhut 5,000 cosnaidh a chruthachadh agus bun structair a chuir air dòigh le togail thaighean a-mhàin. A bheil a’ comhairle den bheachd gun tig a h-uile càil eile sa bhad as dhèidh làimh? Nach e sin ro-innealachd caran cunnartach a tha seo aig na luchd-dealbhachaidh?
Chan e nimbys a th’ ann an muinntir a’ bhaile seo tha làn fhios aca gur e rud deatamach don eaconamaidh a th’ann an leasachaidh. Tha iadsan a’ faighnich ge-tà, carson bu choir don a h-uile càil a bhith mu thimcheall a’ bhaile seo agus carson a tha feum air na bailtean ùra Tornagrain agus Whitness. (nach ann as na seachadhan a tha a leithid smaoineachadh, bailtean ùra msaa?) Nach eil badan eile den Ghàidhealtachd airidh air leasachadh cuideachd?
Tha a’ cho-chomhairle fhathast a’ ruith agus leis a h-uiread dhaoine a tha a’ cur an aghaidh a’ ghnothaich mar a tha e chì sinn dè thachras aig a cheann thall.


text:
Oilthigh a’ dol mar sponsair air Gàrradh nan Gnìomhairean aig Fèis Bhealadruim
Bidh Oilthigh na Gàidhealtachd agus nan Eilean a’ leantainn air na chom-pàirteachas le Fèis Tartan Heart Bhealadruim le bhith a’ dol mar sponsair air teanta Gàrradh nan Gnìomhairean am-bliadhna.
Tha an leasachadh a’ toirt air aghaidh dàimh a th’ ann mar-thà eadar na buidhnean, a leig le oileanaich agus luchd-obrach pàirt a ghabhail anns an fhèis agus conaltradh a dhèanamh ris a luchd-ceannach anns na trì bliadhnaichean a chaidh seachad.
Bidh cothrom aig oileanaich uiread ’s a ghabhas fhaighinn às a’ cho-òbrachadh a-rithist le bhith a’ gabhail greis-ghnìomhachais os làimh aig an fhèis a mhaireas trì làithean. Chaidh còignear a thaghadh gus greis-ghnìomhachais a ghabhail os làimh ann an goireasan, riochdachadh, ceanglaichean le luchd-ealain agus mar luchd-taice nam meadhanan. Chaidh iarraidh air na h-oileanaich shoirbheachail, a tha uile a’ dèanamh chùrsaichean an oilthigh ann an innleadaireachd fuaim no gnothachas ciùil, C.B. a chur a-steach agus pàirt a ghabhail ann an agallamh fhoirmeil gus àite fhaighinn. Thuirt na h-oileanaich a fhuair an cothrom an-uiridh gun do thog iad farsaingeachd de sgilean agus tha dithis a’ tilleadh don fhèis am-bliadhna ann an dreuchdan pàighte.
Tha an t-oilthigh cuideachd a’ cuideachadh gus luchd-labhairt a chur air dòigh airson teanta Gàrradh nan Gnìomhairean, a ghabhas a-steach measgachadh de dheasbadan air cuspairean an latha, agallamhan leis an fheadhainn a bhios a’ cluich aig an fhèis agus taisbeanaidhean spòrsail. Tha am preseantair telebhisean Monty Halls am measg na feadhna a bhios a’ gabhail pàirt.
Faodaidh luchd-frithealaidh na fèise a tha airson barrachd fhaighinn a-mach mun oilthigh agus a chùrsaichean tadhail air trèilear Oilthigh na Gàidhealtachd agus nan Eilean, a bhios ri taobh Gàrradh nan Gnìomhairean.
Is urrainn do dhaoine sùil a chumail a-mach airson luchd-obrach agus oileanaich an oilthigh a bhios an sàs ann am farsaingeachd de ghnìomhachdan spòrsail mu thimcheall làrach na fèise, a’ gabhail a-steach sheiseanan ealain eadar-obrachail, ceòl agus taisbeanaidhean saidheans gun ullachadh.
Thuirt Joe Gibbs, a chuir an fhèis air dòigh: “Mar thoradh air an fharsaingeachd mhòr de chùrsaichean a tha ri faotainn aig an oilthigh, agus mòran dhiubh buntainneach don fhèis, is e dàimh gu math freagarrach a th’ ann. Is e com-pàirteachas gu math soirbheachail a th’ ann, a bhios a’ toirt chothroman do dhaoine òga air a’ Ghàidhealtachd.”
Bidh prionnsapal agus iar-sheansalair ùr Oilthigh na Gàidhealtachd agus nan Eilean, an t-Àrd-Ollamh Clive Mulholland, a’ tadhail air an fhèis gus oileanaich agus luchd-obrach fhaicinn agus iad ag obair. Thuirt esan: “Ged nach eil mi ach air ùr-tighinn don sgìre, tha mi air mòran a chluinntinn mun fhèis mar-thà. Tha an fhèis adhartach seo, a tha stèidhte sa choimhearsnachd, gu math freagarrach ri mòran de dh’amasan an oilthigh agus tha fios agam gu bheil an luchd-obrach agus oileanaich againn a’ dèanamh fiùghar ri bhith a’ gabhail pàirt innte a-rithist am-bliadhna. Is e àite foirfe a bhios ann an Gàrradh nan Gnìomhairean mar stèidh againn aig an tachartas, leis a mheasgachadh de dheasbadan agus taisbeanaidhean foghlaim. Tha mi a’ dèanamh fiùghar ri bhith a’ coinneachadh ri luchd-taice na fèise agus a’ faicinn an luchd-obrach agus oileanaich againn ag obair.”


text:
- TIOTAL
- Cluain bhos cionn Corrigal, Harray, Arcaibh
- EXTERNAL ID
- AB_LL_HARRAY_03
- ÀITE
- Harray
- LINN
- 2000an
- CRUTHADAIR
- Karl Cooper
- NEACH-FIOSRACHAIDH
- Geograph British Isles
- AITHNEACHADH MAOINE
- 478
- KEYWORDS
Lorgar Harray am meadhan taobh siar tìr-mòr Arcaibh an cois Loch Harray. 'S e an aon pharraist ann an Arcaibh aig nach eil costa idir ris a' mhuir. Mu dhà mhìle dheug gu deas air Dùn Gurness, faisg air Brough, tha tuathanas bhon 19mh Linn a thathas air ath-leasachadh, an Taigh-tasgaidh Tuathanas Corrigal
(Ìomhaigh - Rob Burke)


text:
- TIOTAL
- Cuairt dheireannach Cupa na Camanachd 1972, Celtic An Òbain v Baile Ùr an t-Slèibh
- EXTERNAL ID
- SHINTY_D1101_2_49_89_03
- ÀITE
- Glaschu
- DEIT
- 1972
- LINN
- 1970an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 39415
- KEYWORDS
- spòrs
sgiobaidhean spòrs
sgiobaidhean iomain
clubaichean iomain
camanachd
Tha an dealbh camara seo a' sealltain bho chlì gu deas, Jim MacPhàdraig bho Celtic An Òbain, Brian Stiùbhart bho Baile Ùr an t-Slèibh, agus an rèitire, Seoc Asher aig Cuairt dheireannach Cupa na Camanachd an an 1972. Chaidh an gèam, a bhuannaich Baile Ùr an t-Slèibh 6-3, a chluich ann an Glaschu.
Chaidh Camanachd Bhaile Ùr an t-Slèibh a' stèidheachadh ann ann 1895 agus 's e aon de na clubaichean as soirbheachail ann an eachdraidh an spòrs. Aig an àm a chaidh seo a' sgrìobhadh (2010) tha iad air prìomh cho-fharpais an spòrs, Cupa na Camanachd, a bhuannachadh 28 uair.
Anns na 1920an dh'fhàs e soilleir gun robh cluicheadairean gu leòr san Òban airson cluba eile a chruthachadh (chaidh Camanachd An Òbain a chruthachadh ann an 1889) agus mar sin chaidh Celtic An Òbain a stèidheachadh ann an 1927. Tha iad air Cupa na Camanachd a bhuannachadh sia turais (ann an 2009) , an turas mu dheireadh ann an 1963.


text:
- TIOTAL
- Togsaidean aig taigh-staile Thom Aitinn
- EXTERNAL ID
- PAW23368A
- ÀITE
- Tom Aitinn
- SGÌRE
- Inbhir Nis
- SIORRACHD/PARRAIST
- INBHIR NIS: A' Mhòigh 's Dail Fhearghais
- DEIT
- 1958
- LINN
- 1950an
- CRUTHADAIR
- David Whyte Studio
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 21216
- KEYWORDS
- taighean-staile
Togsaidean uisge-bheatha aig taigh-staile Thom Aitinn ann an 1958. Chaidh an taigh-staile a stèidheachadh ann an 1897 is b' e an taigh-staile bu mhotha ann an Alba anns na 1970an. Bha grùdaireachd neo-laghail air a bhith a' dol sa bhaile on 15mh linn. Bhiodh dròbhairean a' bha a' toirt a' chruidh gu margaidh a' lìonadh flasg o staile faisg air Taigh an t-Seann Uachdarain
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Taighean Chroitearan, An t-Eilean Sgitheanach, mu 1910
- EXTERNAL ID
- HLH_DEWAR100_008
- ÀITE
- An t-Eilean Sgitheanach
- SGÌRE
- An t-Eilean Sgitheanach
- LINN
- 1910an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 1594
- KEYWORDS
- Comataidh Sheirbheisean Meidigeach na Gàidhealtachd 's nan Eilean
Aithisg Dheòirich
Comataidh Dheòirich
Bha a' mhòr-chuid de dhaoine a' fuireach ann an suidheachadh èiginneach. Mar chroitearan, chotairean agus iasgairean cha bhiodh aca ach tuarastal bheag neo-chunbhalach agus an dèidh dhaibh am màl agus na cìsean a phàigheadh às, cha mhòr gum biodh gu leòr aca bun-fheuman beatha a chumail riutha fhèin.
Tha na dealbhan de thaighean nan croitearan, nan suidhe am meadhan na dùthcha àlainn, a' cur nam breug air cor nan taighean a-staigh.
Tha an t-ìomhaigh seo mar phàirt de thaisbeanadh air loidhne a' comharradh ceud bliadhna Chomataidh Seirbheisean Meidigeach na Gàidhealtachd 's nan Eilean, agus glè thrice thathas a' toirt iomradh air mar Chomataidh Dheòirich an dèidh a chathraiche Sir Iain Deòir BP. Chuir aithisg a' Chomataidh air dòigh an t-slighe airson a' chiad seirbheis slàinte air an t-saoghal, Seirbheis Meidigeach na Gàidhealtachd 's nan Eilean, a rinn cruth-atharrachadh air solar meidigeach agus a tha air a mheasadh mar ro-theachdaire Seirbheis Nàiseanta na Slàinte.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives
Cliog > an seo airson a dhol gu toiseach an taisbeanaidh.


text:
- TIOTAL
- Tobraichean is Fuarain Leigheasach sa Ghàidhealtachd & sna h-Eileanan (2 de 3)
- EXTERNAL ID
- QZP40_CARD_0935_A
- ÀITE
- Eilean Ma-Ruibhe
- SGÌRE
- Geàrrloch
- SIORRACHD/PARRAIST
- ROS: Geàrrloch
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32857
- KEYWORDS
- tobar
tobar nam miann
deas-ghnàthan
deas-ghnàth
craobhan
beul-aithris
Shìos fodha tha liosta de chuid de na fuarain, lochan is tobraichean air a' Ghàidhealtachd agus sna h-Eileanan a bha, agus a tha fhathast do chuid de dhaoine, nan àiteachan aig an robh an cumhachd daoine a shlànachadh. (San dealbh chithear An Tobar Naomh air Eilean Ma-Ruibhe ann an Ros an Iar.)
Tha iomadh tobar eile ann a tha ceangailte ri saobh-chràbhadh sgìreil. Ann an "The Records of the Meeting of the Exercise of Alford" (New Spalding Club, 1847 dg. 415) tha luaidh air sia ceud tobar ann an Alba. Bha tòrr dhiubh nach robh idir nan tobraichean "naomh" no slànachaidh. Bha daoine den bheachd gu robh feadhainn aca le cumhachd a thaobh na sìde agus feadhainn a bha fiù 's nan tobraichean le cumhachd nam mallachdan.
Tha adhradh nan tobraichean a' dol air ais gu làithean tràth nan Ceilteach , ach bha an Eaglais Albannach gu dubh na aghaidh, cho dona 's gun deach an t-adhradh sin a thoirmeasg le Seisean na h-Eaglais san t-seachdamh linn deug. Chaidh òrdachadh "Whosoever shall be found guiltie of the premises that they mak ther publick repent-ance in sack cloth befor the congregaône" (Northern Notes & Queries lr. IV 1890 dgn. 27-8)
SIORRACHD INBHIR NIS (LEANT.)
DABHACH GHAIRBHEACH - Fuaran Dearg. Tha am fuaran seo ra lorg air Cnoc Caplaich ceithir mìle an iar air Dabhach Ghairbheach. 'S e fuaran 'chalybeate' (tòrr iarainn san uisge) a th' ann. Chaidh amar cloiche a thogail an seo ann an 1822 le fear de MhacIlleathain Dhabhach Ghairbheach an dèidh do Mhorair Ghrannd leigheas fhaighinn le bhith 'g òl an uisge an dèidh dha fàs tinn nuair a bha e a-muigh a' sealg.
GLEANN EILG - An Tobar Bhàn. 'S e tobar a shlànaicheas a h-uile tinneas a tha seo, air a dhìon le breac naomh.
INBHIR MHOIREASDAIN - Fuaran Cholm Chille. Tha iad ag ràdh gun deach uisge an fhuarain seo a bheannachadh le Colm Cille gus am baisteadh e na draoidhean sgìreil an seo a bha e an dèidh iompachadh. Tha an t-uisge math cuideachd, bha iad a' creidsinn, airson torrachas agus airson an lòinidh agus ceann-daoraich a leigheas.
INBHIR NIS - Fuaran a' Chreagain Bhreac. Tha am fuaran seo ra lorg os cionn seann ospadal Chreag Dhùn Eathain. 'S e fuaran nan luideagan ("clootie" well) a bh' ann ach cuideachd le ìobairtean de shligean agus de mholagan, agus bha iad a' cur ris gu robh cumhachdan tarraing-às an uisge bhon chorp aige. Bha iad a' creidsinn cuideachd gur e tobar-sìthe a bh' ann agus nan deigheadh pàiste lag, a bha iad den bheachd a bha na phàiste-atharrachaidh sìthe, fhàgail ri taobh an fhuarain fad na h-oidhche le ìobairt de bhobhla bainne, gum biodh am pàiste fallain aig a' mhàthair air a chur air ais ro mhadainn.
INBHIR NIS - Tobar an t-Seanalair. Air a' bhruaich an iar aig ceann a deas Eileanan Nis. Ainm aige airson tinneas nan casan cama a shlànachadh.
CINN A' GHIÙTHSAICH - Bha tobar nam miann ri taobh an uillt a bha a' sruthadh à Loch Guineach, ach faisg air cuideachd bha fuaran eile ann, tha e coltach, a bheireadh neo-bhàsmhorachd seachad. Bha am fuaran seo am falach ach don fheadhainn a bha airidh air fheartan.
CAISTEAL LEYS - Fuaran a' Cheapaich. Trì mile an earra dheas air Inbhir Nis, fuaran a tha a-nis air a chòmhdach thairis. 'S ann à Loch Abar a thàinig an tobar, air a ghluasad nuair a ghabh an tathasg a bh' ann oilbheum. Bha iad den bheachd gun slànaicheadh an t-uisge, air òl no air a chur air a' chraiceann, a h-uile seòrsa tinneas, ach gu robh e gu h-àraid eifeachdach airson an spùt a leigheas. Bha cumhachd aig an uisge cuideachd, bha iad a' creidsinn, an rud a bha an dàn do dhuine tinn a nochdadh. Chuireadh iad clach air pìos fiodha agus chaidh a chur aig bonn an fhuarain. Nan leumadh e suas dhan uachdar thigeadh piseach air an duine, agus mur nach leumadh, bhàsaicheadh e.
RÀTHAIG MHÒR - Tha am fuaran seo ra lorg air fearann Ospadail an Ràthaig Mhòir ann an Inbhir Nis. Chaidh an t-uisge a chleachdadh gus an triuthach a leigheas.
BÀGH URCHARDAIN - Fuaran an Naoimh Ninnein. 'S ann ri taobh Eaglais an Naoimh Ninnein ann an Druim na Drochaid a bha am fuaran 'luideagan' seo. Bha iad a' tadhal air co-dhiù gu toiseach an fhicheadamh linn agus cumhachd aige, bhiodh iad ag ràdh, iomadh tinneas a shlànachadh.
FUARAN GLAIC AN AMAIR - Fuaran ann an Glaic an Amair, sloc domhain a tha a' tuiteam gu cas a-steach gu Abhainn Farragaig air taobh a deas Loch Nis. Bha iad den bheachd gu robh feartan leigheasach agus draoidheil aige. Bhiodh luspardan uisge ann agus bhiodh ribeanan agus buinn air am fàgail nan ìobairtean


text:
- TIOTAL
- B oillsgeadh dhen t-Seann Drochaid, Baile nan Granndach
- EXTERNAL ID
- PC_GM_POSTCARDS_129
- ÀITE
- Baile nan Granndach
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- NEACH-FIOSRACHAIDH
- Taigh-tasgaidh Bhaile nan Granndach
- AITHNEACHADH MAOINE
- 23380
- KEYWORDS
- bridges
rivers
Cairt-phuist a bheireadh "A Peep of the Old Bridge, Grantown on Spey". Tha Seann Drochaid Spè air Abhainn Spè 1.5km an ear-dheas air Baile nan Granndach. 'S ann à clach-ghràin a chaidh a dèanamh agus chaidh a togail ann an 1754 leis a' Mhàidsear Uilleam Caulfield, am fear a ghabh àite an t-Seanalair Wade. Bha i air an rathad armailteach a' dol o Chùbar Aonghais gu ruige Dùn Deòrsa. Tha facail snaidhte air an drochaid a tha ag ràdh, "AD 1754. 5 companeis of the 33rd Regement Colonel Charles Hay. Ended"
Thogadh drochaid ùr, mu 1km gu deas air Baile nan Granndach, a ghabh àite na Seann Drochaid seo. 'S ann à cruadhtan a tha an Drochaid Ùr air a dèanamh agus chaidh a deilbh le companaidh einnseanarachd Blyth is Blyth. Chaidh a fosgladh gu h-oifigeil an 11mh Dùbhlachd 1931
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Taigh-tasgaidh Baile nan Granndach


text:
A' Ghearmailt
'S e dùthaich anns an Roinn-Eòrpa a tha anns a' Ghearmailt[1][2][3][4][5][6] (ainm oifigeil: Poblachd Fheadaraileach na Gearmailt). Tha crìochan aice leis an Danmhairg, gun ear leis a' Phòlainn agus le Poblachd nan Teacach, gu deas leis an Ostaire agus an Eilbheis agus gun iar leis an Fhraing, a' Bheilg agus an Òlaind agus le Lucsamburg. 'S e Berlin am prìomh bhaile na Poblachd.
Tha 16 sgìrean mòra ann ris an canar Bundesländer. Tha cumhachd phoileataigeach aca fèin.
- Baden-Württemberg
- Bayern
- Berlin
- Brandenburg
- Bremen
- Hamburg
- Hessen
- Mecklenburg-Vorpommern
- Nordrhein-Westfalen
- Rheinland-Pfalz
- Saarland
- Sachsen
- Sagsainn Iosail
- Sagsainn-Anhalt
- Schleswig-Holstein
- Thüringen
Susbaint
Eachdraidh[deasaich | deasaich an tùs]
Bha an dùthaich gu mòr an sàs gnothach Tràilleachd thar a' Chuain Shiar eadar an 16mh Linn agus an 19mh Linn.
Oilthighean aosmhor anns a’ Ghearmailt[deasaich | deasaich an tùs]
- Oilthigh Chologne
- Oilthigh Erfurt
- Oilthigh Halle-Wittenberg
- Oilthigh Heidelberg
- Oilthigh Leipzig
- Oilthigh Rostock
Sgrìobhadairean cliùiteach às a' Ghearmailt[deasaich | deasaich an tùs]
- 1819 - 1898 Theodor Fontane
- 1873 - 1934 Jakob Wassermann
- 1929 Thomas Mann
- 1908 Rudolf Christoph Eucken
- 1912 Gerhart Johann Robert Hauptmann
- 1946 Hermann Hesse
- 1972 Heinrich Böll
- 1999 Gunter Grass
Bailtean mòra[deasaich | deasaich an tùs]
Seo liosta na bailtean as motha na Gearmailte:[7]
Tùsan[deasaich | deasaich an tùs]
- ↑ Feuch Facal, Gairm (1995), ISBN 1-871901-39-1
- ↑ Map-balla an t-Saoghail, Stòrlann Nàiseanta (2003), ISBN 0007692714
- ↑ Dùthchannan ag SMO
- ↑ Am Faclair Gàidhlig-Beurla, Colin Mark, foillsichte aig Routledge, Lunnainn (2004), ISBN 0-415-29761-3
- ↑ Brìgh nam Facal, Faclair Ur don Bhun-sgoil (deas. Cox, Richard A.V.) - ISBN 0-903204-21-5
- ↑ Atlas Sgoile Oxford le Stòrlann Nàiseanta, Oxford University Press (2010)
- ↑ Mongabay
Dealbhan[deasaich | deasaich an tùs]
-
-
-
Cumhachdan an dèidh An Dàrna Cogaidh
-
-
-
-
-
-
-
Tuilleadh Leughaidh[deasaich | deasaich an tùs]
- Fionnlagh MacSuain. 1978. 'Air Bruaichean na Rhein', Gairm 101 (1977-78), 13-18. Iomraidh mun turas a rinn còisir-sgoile dhan Ghearmailt ann an 1976 le dealbhan dhen chòisir.


text:
‘Cleiffis of Irne’ : Clann Choinnich agus Gnìomhachas Iarainn, c. 1569-1630
Maccoinnich, Aonghas (2006) ‘Cleiffis of Irne’ : Clann Choinnich agus Gnìomhachas Iarainn, c. 1569-1630. In: Cànan & Cultur. Dunedin Academic Press Ltd, Edinburgh, pp. 137-152. ISBN 1 903765 60 9Full text not available in this repository. (Request a copy from the Strathclyde author)
Abstract
Tha mòran luchd eachdraidh air a bhith dhan bheachd nach robh (is nach eil) math sam bith anns a' Ghaidhealtachd airson gnìomhachas neo obair 'adhartach' sam bith. Ach tha fianais ann o oighreachd MhicChoinnich, 1569-1630, a thogas ceistean ann an aghaidh leithid de mhodail. A rèir cunntasan on oighreachd bhathar ag obrachadh iarann air taobh siar Rois gu ìre meadhanach mòr rè an t-siathamh linn deug. Ged a tha luchd eachdraidh air mothachadh gu robh gnìomhachas air taobh Siar Rois, anns a' chiad cairteal dhan 17mh linn, bha e soilleir carson - sin gu robh Sir George Hay, ''adventurer' agus 'planter' Gallda agus 'sìobhalta' a' dol suas am measg nam borbaich (i.e. na Gaidheil) gus 'adhartas' a shealltainn dhaibh. Ach ged nach eil seo uile gu lèir ceàrr, tha fianais eile ann a sheallas gu robh gnothaich aig Clann Choinnich ris a' ghnìomhachas seo gu ìre tòrr mòr na bu mhotha na bhathar an dùil gu ruige seo. Tha an aiste seo a' toirt sùil mhionaideach air a' ghnìomhachas seo air taobh Siar Rois ann an sgìre Chinn Loch Iù. This essay, written in Gaelic, examines the iron industry in the Kinlochewe and Loch Maree areas in Wester Ross between 1569 and 1630. While historians have long known about industrial activity in this area, this has traditionally been attributed to the "civilised" planter, Sir George Hay who was active in the area between c.1607 and c.1620. New evidence, drawn from estate papers and other sources sheds new light on the nature of the iron industry in the area and is used to argue that this iron working activity predates the advent of Hay, and that it was instead controlled and directed locally.


text:
- TIOTAL
- Sluagh taobh a-muigh Taigh Baile Inbhir Nis airson Coinneamh de Chaibineat Bhreatainn
- EXTERNAL ID
- GB1796_1999_116_51A_IV
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1921
- LINN
- 1920an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11186
- KEYWORDS
- coinneamh Chaibineat Bhreatainn
Taigh Baile Inbhir Nis
Prìomh mhinistearan
Ceist na h-Eirinn
Rìgh Deòrsa V
Daibhidh Lloyd George
Formula Inbhir Nis
Sluagh taobh a-muigh Taigh Baile Inbhir Nis, airson Coinneamh de Chaibineat Bhreatainn air an t-7mh dhen t-Sultainn, 1921. B'e seo an aon choinneamh caibineat de Riaghaltas Bhreatainn a bha riamh air a cumail taobh a-muigh Lunnainn.
Bha am prìomh mhinistear, Daibhidh Lloyd George, air saorlàithean ann an Geàrrloch air taobh Siar Rois nuair a fhuair e a-mach gun robh Eirinn air an Rìgh agus an Iompaireachd a dhiùltadh. Roghnaich e an caibineat a chumail ann an Inbhir Nis, an àite siubhal air ais a Lunnainn, seach gun robh an leas-mhinistear aige ann an Dùnaidh agus an Rìgh Deòrsa ann am Mòigh.
Thàinig 'Formula Inbhir Nis' às an seo a chruthaich bunait nan deasbadan a bha aig a' choinneimh far an do chruthaicheadh Cùmhnant Stàit Shaor na h-Eirinn.
Bha a' choinneamh air a cumail ann an Seòmar na Comhairle aig 11am. An làthair bha Daibhidh Lloyd George (Prìomh mhinistear), Austen Chamberlain (Morair an t-Seula Dhìomhair), Bhiocas Birkenhead (Ard-sheansalair), an Ridire Raibeart S. Horne (Seansalair an Ionmhais), Eideart Shortt (Rùnaire na Dùthcha), Eideart S. Montague (Rùnaire na h-Innse), Bhiocas Derwent (Morair-ionaid a' Chrùin airson Eirinn), an Ridire Hamar Greenwood (Rùnaire na h-Eirinn), an Ridire Eric Geddes (Rùnaire a' Chòmhdhail), Stanley Baldwin (Rùnaire Bòrd a' Mhalairt), an Ridire Alfred Mond (Ministear na Slàinte), an Ridire Laming Worthington Evans (Rùnaire airson Cogaidh), an Ridire Artair Griffiths Boscawen (Ministear an Iasgaich agus an Àiteachas), Raibeart Rothach (Rùnaire na h-Alba), an Dr T.J. Macnamara (Ministear nan Obraichean) agus Winston S. Churchill (Rùnaire nan Colonaidhean).
Chuir Uilleam Bain, oifigear na comhairle, timcheall pìos de phàipear bàn (air a shealltainn san dealbh) agus chuir gach ball an ainm ris. Tha seo fhathast aig a' chomhairle agus tha leth-bhreac dheth a-nis air a thaisbeanadh seach gu bheil am pàipear tùsail air meathadh.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Brùth air an dealbh gus slideshow fhaicinn.
Mu mo dheidhinn
Fàilte chridheil ort Tha mi 47 bliadhna a dh'aois, tha mi pòsta 's tha mi a' fuireach ann an Inbhir Narann. Tha e a' còrdadh rium a bhith sgrìobhadh beagan Gàidhlig. Tha mi fhathast ag ionnsachadh 's mar sin dheth, cha bhi a h-uile càil buileach ceart: nì mi mearachdan! Co-dhiù ma tha greiseag agad - thig a-steach!
Tuilleadh mu dheidhinn Gràisg
Feumaidh tu a dhol ann gun dàil, 's e bhideo air leth a th' innte!
An toigh leat a bhith sgrìobhadh? Carson nach tòisich blog Gàidhlig?
Ceanglaichean
-
- Reul Chearbach Air Chuairt
Am faca tu fhathast e?
Stuth eile a sgrìobh mi
- Drochaid tarsainn Uisge Èire air an A939 eadar Inb...
- Sàr bhiadh na Gàidhealtachd
- Chuir e sneachd air an oidhche ach chan eil coltas...
- Comann nam Pàrant Dùn Eideann ga dhubh chàineadh
- Sàbhail am Ploc! Bhideo
- Ath-chuinge - Sàbhail am Ploc
- Cor nan rathaidhean
- Londongael's photostream - cunntas flickr a tha ai...
- Air m' allaban a’ lorg leabhraichean-d
- Cuairt nam Blog
Ùr agus uabhasach fhèin feumail: Podcasts sa Ghàidhlig
- Gaelcast
- Leabhraichean aig Clann Tuirc
- Comhairle nan Leabhraichean
- Cosmonot
- An Gàidheal Ùr
- Am Peursa
- "Cothrom" (Clì Gàidhlig)
- Ùr-sgeul
- Comhairle nan Eilean Siar
'Cha dèan brògan tioram iasgach'
Ceanglaichean eile far a bheil sgriobhaidh sa Ghàidhlig ri fhaighinn
‘Is fad' an abhainn air nach fhaighear ceann.’
‘Is tric a bheothaich srad bheag teine mòr.’
‘Is beò na h-eòin, ged nach seabhagan uil’ iad.’


text:
1957
MCMLVII
Tachartasan[deasaich | deasaich an tùs]
- 31 an Lùnasdal - Bha Scottish Tevisision stèidheichte.
- Bhuannaich Albert Camus an Duais Nobel ann an Litreachas.
Breithean[deasaich | deasaich an tùs]
- 1 am Faoilleach - Lewis Dòmhnallach, ann an Steòrnabhagh. Neach-poileataigs à Alba.
- 17 am Faoilleach - Loreena McKennitt, ann am Morden (Manitoba). Ceòladair à Canada.
- 18 am Màrt - Christer Fuglesang, ann an Stockholm. Eòlaiche-fiosaig agus speuradair às an t-Suain.
- 29 an Giblean - Daniel Day-Lewis ann an Lunnainn. Cleasaiche à Èirinn.
- 10 an Cèitean - Sid Vicious, ann an Lunnainn. Ceòladair à Sasainn.
- 15 an Cèitean - Iain Mason, neach-poileataigs à Alba.
- 28 an t-Ògmhios - Georgi Parvanov, ann an Sirishtnik. Neach-poileataigs à Bulgàiria.
- 11 an t-Iuchar - Seonag NicLaomainn, ann an Glaschu. Neach-poileataigs à Alba.
- 23 an t-Sultain - Fearghas MacEoghainn, ann an Glaschu. Neach-poileataigs à Alba.
Bàsan[deasaich | deasaich an tùs]
- 10 am Faoilleach - Gabriela Mistral, ann an Hempstead. Bàrd às An t-Sile.
- 14 am Faoilleach - Humphrey Bogart, ann an Los Angeles. Actair às na Stàitean Aonaichte.
- 21 an t-Ògmhios - Johannes Stark, ann an Traunstein. Fiosagaiche as a' Ghearmailt.
- 5 an Lùnasdal - Heinrich Otto Wieland, ann an Starnberg. Ceimigear às a' Ghearmailt.
- 16 an Lùnasdal - Irving Langmuir, ann an Wood Hole Massachusetts. Ceimigear às na Stàitean Aonaichte.


text:
- TIOTAL
- Iain MacAoidh, Neach-deasachaidh an 'Celtic Monthly'
- EXTERNAL ID
- QZP40_467_P380
- DEIT
- 1897
- LINN
- 1890an
- CRUTHADAIR
- Rev Adam Gunn, MA & John Mackay (eds)
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31264
- KEYWORDS
- irisean
leabhraichean-latha
Ged a rugadh e ann an Glaschu ann an 1865, bha freumhan Gàidhealach aig Iain MacAoidh (bha athair à Srathaidh ann an Cataibh) agus bha co-fhaireachdainn aige ris a' Ghàidhealtachd. Bha e an còmhnaidh a' sgrìobhadh 's na pàipearan-naidheachd Gàidhealach agus 's e an smuain aigesan a bh'ann Comann Clann MhicAoidh a chur air bhonn. 'S e ionmhasair Comann Gàidhlig Ghlaschu is ceannard Comann Ceòl Ghàidhlig Ghlaschu a bh'ann.
Chaidh an dealbh seo a thoirt o 'Sutherland and the Reay Country', air deasachadh leis an Urr Adhamh Gunnach is Iain MacAoidh, 1897


text:
Gnìomhair neo-riaghailteach
Tha gnìomhair neo-riaghailteach/mi-riaghailteach (Beurla “irregular verb”) na sheòrsa gnìomhair nach eil a’ leantainn riaghailtean gràmar cumanta. Chan eil mòran ri fhaighinn sa Ghàidhlig, is dòcha dùsan, ach thèid iad ri chleachdadh gu minig.
Sa chànanan eile, mar Beurla agus Fraingeis, gheibhear ceudan de gniomhairean neo-riaghailteach, ach ann an Esperanto, chan fhaic thu fear sam bith.
Gnìomhairean neo-riaghailteach na Gàidhlig[deasaich | deasaich an tùs]
- Abair
- Beir
- Bi
- Cluinn
- Dèan
- Faic
- Faigh
- Rach
- Ruig
- Thig
- Thoir


text:
- TIOTAL
- Gleann Shilgeachan agus Marsco, an t-Eilean Sgitheanach
- EXTERNAL ID
- QZP40_CARD_2571
- ÀITE
- Sligeachan
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- LINN
- 1910an
- CRUTHADAIR
- J Valentine & Co.
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34474
- KEYWORDS
- Marsco
beanntan
Sligeachan
Air a' chairt-phuist seo, chithear beinn thomadach dhrùidhteach Marsco, tè bheanntan a' Chuilthinn Dhuibh anns an Eilean Sgitheanach. Tha coltas nas ciùine air a' chruth-tìre san dealbh na tha air ann an dà-riribh far a bheil gaoth gharbh agus dòirteadh uisge ann gu tric, mar thoradh air na dathan socair pastail. Is fiach e Marsco a shreap airson nan seallaidhean sgoinneil a rim faicinn bhon mhullach ged a tha boglach, badan feurach agus sgàirneach air an t-slighe. Tha Marsco gu math furasta a ruigsinn oir tha i faisg air an Rathad Mhòr aig Sligeachan, fear de na prìomh bhailtean san Eilean Sgitheanaich airson sreapadaireachd


text:
- TIOTAL
- A' fosgladh Talla Phoblach A' Chaoil
- EXTERNAL ID
- HCD00927
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12585
- KEYWORDS
- Talla Poblach A' Chaoil
tachartas
fosgladh
Tha Talla Poblach A' Chaoil ri taobh Eaglais Shaor A' Chaoil air Sràid Choinnich, an rathad a-mach às a' bhaile a'dol dhan Phloc. Chaidh a' chlach-stèidh a leagail air 3mh Sultain 1931 le Sir Daniel is Baintighearna Hamilton, is bha an talla deiseil is air a fosgladh gu h-oifigeil air 8mh Giblean 1932
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- "Souvenir Letter Card of Grantown on Spey" - an t-Sràid Àrd
- EXTERNAL ID
- PC_GM_POSTCARDS_113F
- ÀITE
- Baile nan Granndach
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- NEACH-FIOSRACHAIDH
- Taigh-tasgaidh Bhaile nan Granndach
- AITHNEACHADH MAOINE
- 23363
- KEYWORDS
- càr
càraichean
carbad
carbadan
An còigeamh fear à sia seallaidhean ann an "Souvenir Letter Card of Grantown on Spey": a' sealltainn na Sràid Àird ann am Baile nan Granndach.
Na laighe mu 32km an ear-dheas air Inbhir Nis, 's e Baile nan Granndach baile a chaidh a dheilbh, air a chur air bhonn ann an 1765 leis an uachdaran sgìreil, Sir Seumas Grannd
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Taigh-tasgaidh Baile nan Granndach